als_Latn dik_Latn sag_Latn
Fshatrat përgjatë luginës së Matit nga Klosi në Rukaj, kanë tokat më prodhuese bujqësore në Qarkun e Dibrës. Por kjo luginë me sipërfaqe toke të punueshme 1300 hektarë nuk është më një hapësirë e begatë për prodhimin e kulturave të ndryshme bujqësore. Banorët e kësaj zone e kanë lënë tokën djerrë për shkak të kostos së lartë të punimit të saj, si dhe mungesës së ujit për vaditje.
Lugina dikur hambar për këtë rajon thuajse është transformuar krejtësisht ndërsa të rinjtë dhe mosha e mesme, që ishin krahu kryesor që punonin tokën sot preferojnë qytetin apo janë në emigracion. Praktikat e disa zonave megjithatë kanë treguar se emigrantët kanë pasur më shumë sukses në fermat e tyre në vendlindje sesa në ato të pronarëve në Greqi apo vende të tjera. Nga ana tjetër, edhe detyrimi minimal që kanë fermerët për tokat e lëna djerrë nuk është një arsye e fortë që t’i detyrojë banorët e kësaj zone që t’i rikthehen punimit të tokës.
als_Latn als_Latn